Ivan Lepjohin

Ivan Ivanovitš Lepjohin (; 21. syyskuuta (J: 10. syyskuuta) 1740 Pietari – 18. huhtikuuta (J: 6. huhtikuuta) 1802 Pietari) oli venäläinen luonnontieteilijä ja tutkimusmatkailija. Hän oli Venäjän tiedeakatemian pitkäaikainen sihteeri. Carl Ludwig Willdenow nimesi Lepechinia suvun (eräs huulikukkaisheimon suku) hänen kunniakseen. Lepjohin kuvaili ja nimesi muun muassa nunnataskun 1770.

Lepjohin opiskeli Pietarin tiedeakatemiassa ja suoritti tohtorin tutkinnon Strasbourgissa. 1768 hän johti tutkimusmatkan Volgan alueelle, Kaspianmerelle ja Uralille. 1774–1775 hän teki tutkimusmatkan Siperiaan.

Venäläiset eläintieteilijät
Venäläiset kasvitieteilijät
Venäläiset tutkimusmatkailijat
Vuonna 1740 syntyneet
Vuonna 1802 kuolleet